August Ahlqvist

August Ahlqvist (født 7. august 1826 i Kuopio, død 20. november 1889 i Helsingfors) var en finsk språkforsker og forfatter.

Ahlqvist var en utenomekteskapelig sønn av general L. M. Nordenstam og en kvinne fra arbeiderklassen, Maria Ahlqvist. Han gikk på skolen og gymnaset i Kuopio, før han begynte å studere i Helsingfors i 1844. I 1859 tok han lisensiateksamen og ble utnevnt til dosent i finske språk samme år. I 1863 etterfulgte han Elias Lönnrot som professor. Han var universitetets rektor i årene 1884–1887.

Ahlqvist satte seg fore å undersøke det finske språket vitenskapelig, og gjennomreiste derfor på 1850-tallet store områder ved Østersjøen, Karelen, Russland og Sibir. Han skrev lyrikk under pseudonymet «A. Oksanen», og oversatte fremmed litteratur til finsk.

 Referanser 

Kategori:Finske lingvister
Kategori:Finske professorer
Kategori:Oversettere
Kategori:Personer fra Kuopio
Kategori:Fødsler i 1826
Kategori:Dødsfall i 1889